«Ելք» խմբակցության պատգամավոր, «Քաղաքացիական պայմանագիր» կուսակցության ղեկավար Նիկոլ Փաշինյանը, հիշեցնենք, ավելի վաղ պնդել էր՝ միանշանակ է, որ Սերժ Սարգսյանը փորձելու է վերարտադրվել արդեն վարչապետի պաշտոնում։ Ըստ Փաշինյանի՝ իրենք Սարգսյանի վարչապետության դեմ «գործողությունների շարժում» են սկսում։ «Հնարավորինս քիչ խոսքեր, և հնարավորինս շատ գործողություններ»,- ասել էր Փաշինյանը՝ շարունակելով. «Քաղաքացիական անհնազանդության գործողություններ կարող են լինել, որոնք ֆիզիկապես հնարավորություն չտան էդ գործողություններն իրականացնել Հանրապետական մեծամասնությանը: Այդ թվում՝ կարող են ուղղակի էդ համակարգի գործունեությունը կաթվածահար անել․․․ ոչ թե բռնությամբ»: